เจนี่ เหี้ยม เหยียบ จุ๋ย สั่งโบยถึงกับคลาน
เปิดฉากความแซ่บให้แฟนๆคันไม้คันมือเลือดนักสู้สูบฉีดอินตามทุกครั้งที่สองสาว เจนี่ เทียนโพธิ์สุวรรณ และ จุ๋ย–วรัทยา ปะทะกันในละคร กำไลมาศ คราวนี้ ริ้วทอง (จุ๋ย) โดน รัมภา (เจนี่) กำราบให้รู้จักที่ต่ำที่สูง รัมภา สั่งให้คนใช้ลงโทษ ริ้วทอง ด้วยการจับมัดกับต้นไม้แล้วโบยจนเลือดซิบแถมบังคับให้กราบเท้าขอโทษท่าม กลางฝนเทกระหน่ำ ถ่ายทำที่ภูโอบฟ้า จ.นครนายก จุ๋ย รับบทหนักทั้งโดนทารุณย่ำยีและยังต้องแสดงอารมณ์ดราม่าสุดซับซ้อน ทั้งต่ำต้อยในวาสนา โกรธแค้นและเจ็บปวด เริ่มจากถ่ายโดนกระทำร่างกาย แจง–วิมลพันธ์ ต้องผลักจิก หัวตบ โบยด้วยไม้เรียวลงกลางหลังเลยเกรงใจ แต่ จุ๋ย ออกตัวว่า ไม่เป็นไร จุ๋ยซาดิสต์อยู่แล้ว,เริ่มถ่ายจริง จุ๋ย โดนกระทำสารพัด ถูกจับมัดกับต้นไม้แล้วหวายโบยหลัง จากนั้นก็ลงไปกองกับพื้น ถูกเฆี่ยนซ้ำอย่างทรมาน จุ๋ย ค่อยๆคืบ คลานอย่างระโหยท่ามกลางสายฝน เจนี่ ยืนเชิดหน้าจิกตามองอย่างผู้ชนะ จุ๋ย ซมซานคลานยกมือไหว้แทบเท้า เจนี่ แทนที่จะสงสารลับยกเท้าเหยียบมือ จุ๋ย ซ้ำ ตอนแรก เจนี่ ไม่กล้าทิ้งน้ำหนักแรง แต่ จุ๋ย รีบบอกว่า สบายมากน้องโอเค (อืม สงสัยจะซาดิสต์จริง) เจนี่ เลยยกเท้าบด ขยี้มือ จุ๋ย แทบจมดินอย่างเลือดเย็น ส่วน จุ๋ย อินเนอร์ มาเต็มเงยหน้าจ้องหน้า เจนี่ อย่างโกรธแค้น ทุ่มทุน ขนาดนี้ไม่ดูเสียดายแย่ เปิดเลยคืนนี้ทางช่อง 3.,อ่านนิยายเรื่อง กำไลมาศ ได้ที่นี่
เปิดฉากความแซ่บให้แฟนๆคันไม้คันมือเลือดนักสู้สูบฉีดอินตามทุกครั้งที่สองสาว เจนี่ เทียนโพธิ์สุวรรณ และ จุ๋ย–วรัทยา ปะทะกันในละคร กำไลมาศ คราวนี้ ริ้วทอง (จุ๋ย) โดน รัมภา (เจนี่) กำราบให้รู้จักที่ต่ำที่สูง รัมภา สั่งให้คนใช้
ข่าวบันเทิง,กำไลมาศ,ละครกำไลมาศ,จุ๋ย–วรัทยา,เจนี่ เทียนโพธิ์สุวรรณ,ริ้วทอง,รัมภา,สั่งโบย,กราบเท้า,เหยียบมือ,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ